Formålet skal være en relativ hurtig løsning som vil kunne konkurrere på prisen. Hovedbanenettet skal senest være under strøm i 2025, men indtil da vil der være brug for dieseltog for at få nettet til at hænge sammen. Og ja, du har fuldstændig ret i at der findes en "ren" elektrisk søster i ICE T, men så længe der ikke findes et sammenhængende elektrisk net, kan et hybrid tog være en løsning. I Spanien er man gået samme vej ved at ombygge et antal Talgo togsæt til både diesel og strøm. Her er der også udfordringer med sporvidden, men den primære årsag er at kunne skifte til diesel i de områder af landet hvor der ikke er strøm.